

**МИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈА**

# СЕКТОР ТУРИСТИЧКЕ ИНСПЕКЦИЈЕ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2020. ГОДИНУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Београд, фебруар 2021. године**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2019. ГОДИНУ**

**I УВОД**

Сектор туристичке инспекције Министарства трговине, туризма и телекомуникација врши инспекцијски надзор законитог пословања привредних субјеката (правних и физичких лица) у области туризма и угоститељства у Републици Србији.

Поред планираних редовних контрола, туристички инспектори приоритетно врше и контроле на основу представки грађана, незадовољних корисника услуга у туризму и угоститељству.

Годишњи извештај о раду туристичких инспектора у 2020. години припремљен је на основу:

* података из специјализованог софтвера Сектора туристичке инспекције и
* извештаја начелника Одељења туристичке инспекције који су припремљени у складу са:

- посебном евиденцијом инспекцијског надзора коју воде туристички инспектори;

- посебно вођеном евиденцијом превентивног деловања;

- извештајима јединица локалних самоуправа о преузетим повереним пословима инспекцијског надзора.

**II ПОДАЦИ И ИНФОРМАЦИЈЕ О РАДУ СЕКТОРА ТУРИСТИЧКЕ ИНСПЕКЦИЈЕ У 2020. ГОДИНИ**

1. **ПРЕВЕНТИВНО ДЕЛОВАЊЕ ИНСПЕКЦИЈЕ**

А) ИНФОРМАЦИЈЕ НА ИНТЕРНЕТ ПОРТАЛУ

Надзираним субјектима на Интернет порталу Министарства трговине, туризма телекомуникација, банер „Туристичка инспекција“ на страници <https://mtt.gov.rs/turisticka-inspekcija/> доступни су:

* информације о Сектору туристичке инспекције
* контролне листе: 28 контролних листа;
* саопштење надзираним субјектима, у којим случајевима и због чега их неће у писаном облику обавештавати о инспекцијском надзору;
* информација о начину подношења захтева за доношење потврђујућег решења
* акти о примени прописа: 16 аката о примени прописа;
* План рада Сектора;
* Извештај о раду Сектора
* обавештења, упутства, инструкције о поступку рекламације корисницима услуга у области надзора, за услуге угоститељства и туристичких агенција
* обавештење о одузетим лиценцама за организовање туристичких путовања;
* информације за јединице локалне самоуправе о повереним пословима

На страници <https://mtt.gov.rs/sektori/sektor-za-turizam/propisi/> доступни су закони и подзаконска акта из области над којом туристичка инспекција врши надзор.

Б) СТРУЧНА, САВЕТОДАВНА ПОМОЋ

Сектор туристичке инспекције је од оснивања службе организовао рад тако да редовно пружа стручну, саветодавну помоћ заинтересованим надзираним субјектима и корисницима услуга у туризму и угоститељсству.

Туристичка инспекција је у сваком моменту доступна и посебно ажурно пружа саветодавну помоћ, информације, одговоре - усмено (директно или путем телефона-дежурни телефон) и писаним путем (мејл или пошта) свим надзираним субјектима, корисницима њихових услуга, медијима и другим службама, односно свима који јој се обрате у вези њене надлежности.

Сектор туристичке инспекције је редовно обавештавао јавност преко Службе за односе са јавношћу Министарства и одговарао на питања новинара, а представници Сектора давали су изјаве и интервјуе телевизијским и радијским кућама.

Такође, Сектор туристичке инспекције је обавештавао и кроз контакте са појединачним странкама (најчешће привредним субјектима из области надзора и незадовољним корисницима услуга), било путем телефона, пријемом странке у просторијама Сектора или писаним путем. У извештајном периоду на територији свих одељења било је више од 3000 оваквих контаката.

Туристичка инспекција редовно спроводи дежурство од 0.00 h до 24.00 h на дежурном телефону 011/3139-686 и 064/8933-091 на ком се, поред примања представки грађана које се односе на притужбе на рад субјеката у туризму и угоститељству и евентуално на поступање инспектора, дају и информације о условима за обављање делатности и прописима из надлежности туристичке инспекције које су привредни субјекти дужни да примењују.

У периоду ванредног стања, које је проглашено због пандемије изазване вирусом SARS-CoV-2, Сектор туристичке инспекције је организовао дежурства. Како није било могуће врпити инспекцијски надзор, јер већина привредних субјеката из надлежности туристичке инспекције у том периоду није обављала делатност, у Сектору су се примале и обрађивале представке као и питања грађана, достављали су се одговори и припремао инспекцијски надзор, да би са укидањем ванредног стања могло одмах да се поступа са представкама.

У извештајном периоду одржано је више од 50 састанака са привредним коморама, асоцијацијама и удружењима привреде, јавним предузећима и удружењима чија делатност је везана за област надзора.

Одржано је више састанака са представницима туристичких агенција односно са представницима струковних удружења JUTA, ANTAS ATAS, у вези са припремом предлога нових подзаконских аката у вези са условима за лиценцирање туристичких агенција и категоријама лиценци за организовање туристичких путовања, као и у вези са применом Уредбе о понуди заменског путовања за туристичко путовање које је отказано или није реализовано услед болести COVID-19 изазване вирусом SARS-CoV-2 ("Службени гласник РС", број 63/20).

Руководилац Сектора и начелник Одељења Београд су чланови Радне групе за угоститељство и туризам у Координационој комисији за инспекцијски надзор и активно учествују у свим активностима.

Начелници одељења одржавали су редовне састанке са начелницима округа, на којима се разматрају проблеми у областима надзора (одржано 105 састанaка).

На територији сваког одељења одржавани су састанци (26 у 2020. години) са представницима локалне самоуправе и локалних овлашћених инспектора у вези са повереним пословима.

Представници Сектора су учествовали у реализацији обука Стицање вештина саветодаваца за подршку спровођењу Мере 7 у оквиру пројекта Припрема за спровођење IPARD II програма 2014-2020: Мера 7 – Диверзификација пољопривредних газдинстава и развој пословања.

1. **СЛУЖБЕНЕ САВЕТОДАВНЕ ПОСЕТЕ**

Од 1. јануара до 31. децембра 2020. године туристички инспектори су извршили укупно 661 службену саветодавну посету (33 по захтеву странке и 628 по плану).

У 152 службене саветодавне посете достављени су субјектима дописи са препоруком за отклањање незаконитости, које су све у датом року отклоњене.

1. **НИВО УСКЛАЂЕНОСТИ ПОСЛОВАЊА НАДЗИРАНИХ СУБЈЕКАТА**

У периоду од 1. јануара до 31. децембра 2019. године туристички инспектори су у 1.426 надзора применили контролне листе, којом приликом је утврђено да је код 44 надзирана субјекта процењен критичан ризик (3,1 %), код 64 висок ризик (4,9%), код 25 средњи (1,7%) , код 309 низак (21,7%) и код 984 незнатан ризик (69%).

1. **БРОЈ ОТКРИВЕНИХ И ОТКЛОЊЕНИХ НЕПРАВИЛНОСТИ**

**У 2020. ГОДИНИ**

**4.1. Број извршених надзора по делатностима**

У периоду од 1. јануара до 31. децембра 2020. године, инспектори Сектора туристичке инспекције извршили су укупно 6.011 контрола, од којих су:

* 5.851 контрола завршене (предузете су прописане мере ) и
* 160 контрола је у току.
* Од 5.851 завршене контроле, извршено је:
* 523 контроле делатности туристичких агенција (466 контрола организатора туристичких путовања, 39 контрола посредника у продаји туристичких путовања и 18 контрола туристичких путовања за сопствене потребе);
* 4.530 контрола угоститељске делатности (438 контрола угоститељских објеката за смештај и 4.092 контроле угоститељских објеката за исхрану и пиће);
* 20 контрола услуга туристичких професија;
* 9 контрола услуга изнајмљивања возила;
* 41 контрола услуга скијалишта;
* 31 остала контрола,
* 194 контроле извршења решења и
* 503 контроле извршења мера наложених записником.
* Инспектори су примили укупно 1.033 представке грађана:
* 572 за угоститељство и друге делатности сем туристичких агенција; и
* 461 за туристичке агенције, од чега је:
* 334 основаних пријав и у 186 случајева постигнуг је договор те је путницима враћен новац или су потписани уговори за заменска путовања у износу од 14.428.635,00 динара.

**4.2. Утврђене неправилности и предузете мере**

У 2020. години туристички инспектори су у 622 надзора изрекли мере налагања отклањања неправилности записником, а у 121 надзору су донели решења о отклањању неправилности.

Такође, у извештајном периоду је донето 146 решења о привременој забрани обављања делатности.

Поступајући по донетим решењима, инспектори су извршили 697 контролних надзора, од чега 194 контроле извршења решења и 503 контроле извршења записником наложених мера. Контроле по осталим наложеним мерама су у току. У 2020. години 5 решења је извршено принудним путем, печаћењем.

Туристички инспектори за поједине неправилности код делатности туристичких агенција, туристичких професија, код контрола издавања рачуна, придржавање истакнутих цена, имају законски основ да доносе само казнене мере.

Усклађивањем са Законом о инспекцијском надзору, чланом 122. став 2. Закона о туризму и чланом 84, став 2. Закона о угоститељству, прописано је да када надзирани субјект отклони записником наложене неправилности на прописан начин, туристички инспектор не подноси захтев за покретање прекршајног поступка или не издаје прекршајни налог, уколико највиши износ запрећене казне не прелази 200.000 динара, односно поступа на начин прописан законом којим се уређује инспекцијски надзор. Како се ово односи на прекршаје који су наведеним законима санкционисани прекршајним налогом, уочено је смањење броја издатих прекршајних налога у односу на претходну годину.

Туристички инспектори су у 2020. години поднели 330 захтева за покретање прекршајног поступка.

**4.3. Остали показатељи**

У 2020. години туристички инспектори поднет је један предлог за одузимање лиценце за организовање туристичких путовања. Лиценца је одузета 1. октобра 2020. године.

У поступку инспекцијског надзора по представкама грађана које су се односиле на услуге туристичких агенција, постигнуто је 186 договора и путницима враћено или су потписани уговори о заменским путовањима у укупном износу од 14.428.635,00 динара. Напомиње се да је и у овом сегменту 2020. година потпуно специфична, јер се збох пандемије већина представки односила на права путника у случају отказа путовања и закључивање уговора о замеском путовању.

По захтеву надзираних субјеката, донето је осам потврђујућих решења о законитом пословању.

1. **БРОЈ УТВРЂЕНИХ НЕРЕГИСТРОВАНИХ СУБЈЕКАТА**

У периоду од 1. јануара до 31. децембра 2020. године туристички инспектори су у надзору утврдили рад 154 нерегистрована субјекта, и то:

* 110 нерегистрованих субјекта без уписа у основни регистар
* 91 у угоститељској делатности;
* 19 у делатности туристичких агенција.
* 20 нерегистрованих субјектa – физичких лица, који су пружали услуге смештаја у домаћој радиности и сеоским туристичким домаћинствима без прописаног решења о категорији смештаја;
* 1 угоститељ (правно лице) без прописаног решења о категорији смештаја.
* 4 правна лица/предузетника који су организовали туристичка путовања без прописане лиценце;
* 8 удружења која нису уписала привредну делатност у основни регистар;
* 5 предузетника који су радили у време регистрованог прекида рада;
* 4 туристичке агенције посредници који се нису уписали у Регистар туризма;
* 3 привредни субјекат који није регистровао огранак/простор ван седишта и није издавао прописане рачуне.

Против свих нерегистрованих субјеката туристички инспектори су предузели Законом о туризму/Законом о угоститељству и Законом о инспекцијском надзору, прописане мере и у том поступку донели решења којим им налажу да без одлагања у одређеном року покрену одређени поступак (за упис, регистрацију, прибављање решења о категорији, лиценце и др.) и којим им се забрањује да обављају одређену делатност / врше одређену активност и поднели захтеве судијама за покретање прекршајног поступка.

Највећи број нерегистрованих субјеката утврђен је у угоститељству, и то као обављање делатности без уписа у основни регистар, следи пружање услуга смештаја у домаћој радиности од стране физичких лица без решења о категоризацији и обављање туристичке или угоститељске делатности од стране удружења без уписа привредне делатности у регистар. Оваква структура нерегистрованих субјеката била је и претходном периоду.

Од укупног броја утврђених нерегистрованих субјеката, у 5 случајева је решење о привременој забрани обављања делатности принудно извршено печаћењем, а у осталим случајевима су се надзирани субјекти ускладили са законом-

1. **МЕРЕ ПРЕДУЗЕТЕ РАДИ УЈЕДНАЧАВАЊА ПРАКСЕ**

Због специфичних услова пандемије, у 2020. години нису могле да се рализују све планиране активности које за циљ имају уједначавање праксе, пре свега едукације по одељењима.

Сектор туристичке инспекције је у циљу уједначавања праксе, припремио и доставио свим руководиоцима организационих јединица и туристичким инспекторима више посебних актуелних информација/упутства и смерница у вези са применом прописа из надлежности туристичке инспекције, вођења евиденција, поступка извештавања и коришћења информационог система е-инспектор. Састанци начелника и шефова одсека са помоћником министра су организовани on line.

У току 2020. године организоване су on line обуке за коришћење система е-инспектор.

1. **ОСТВАРЕЊЕ ПЛАНА ИНСПЕКЦИЈСКОГ НАДЗОРА**

У извештајном периоду туристички инспектори су извршили 2470 редовних надзора, 2654 ванредна надзора, 7 допунских, 23 мешовита и 697 контролних надзора (194 контроле извршења решења и 503 контроле извршења записником наложених мера), укупно 5.851 надзор. Започето је још 160 надзора који су у току.

Ванредни инспекцијски надзори чине 44,2% укупног броја извршених инспекцијских надзора у 2020. години.

Оволики удео ванредних надзора у укупном броју надзора резултат је услова пандемије, због којих у појединим областима надзора нису вршени планирани редовни надзори (туристичке агенције, услуге изнајмљивања возила), као и повећаног број представки на рад туристичких агенција због отказа путовања и проблема са враћањем уплаћених средстава путницима због пандемије.

1. **НИВО КООРДИНАЦИЈЕ ИНСПЕКЦИЈСКОГ НАДЗОРА**

Према евиденцији о инспекцијском надзору, инспектори Сектора туристичке инспекције су извршили 696 заједничких инспекцијских надзора, и то са Инспекцијом рада, Пореском инспекцијом, Санитарном инспекцијом, МУП-ом, као и са овлашћеним локалним инспекторима.

У првом делу године није био велики број заједничких надзора због услова изазваних пандемијом, док су у периоду од 1. октобра до 31. децембра 2020. године туристички инспектори извршилил 641 надзор у оквиру заједничких контрола примене мера против ширења болести COVID-19.

1. **МАТЕРИЈАЛНИ, ТЕХНИЧКИ И КАДРОВСКИ РЕСУРСИ**

Сектор туристичке инспекције располаже са:

* 53 аутомобила: 49 аутомобила старости око 10 година и 3 нова аутомобила (година производње 2019.);
* 25 десктоп рачунара: 17 рачунара старости од 6 до 10 година и 18 рачунара старости од једне до четири године;
* 94 лаптоп рачунара: 68 рачунара старости око 10 година и 26 рачунара старости од две до четири године; 60 штампача (претежно старости око 10 година);
* 74 лаптоп рачунара добијених од Канцеларије за ИТ и е-управу за коришћење програма е-инспектор;
* 48 мултифункцијска уређаја -штампач, скенер, фотокопир старости од једне до четири године:
* 5 фото апарата; и
* 70 мобилних телефона.

**Кадровски ресурси** Сектора туристичке инспекције: систематизована су 83 радна места - туристички инспектор (без помоћника министра - главног туристичког инспектора),распоређенје 68 инспектора од којих су 8 начелници и шефови одсека. Сви руководиоци организационих јединица поред послова везаних за инспекцијски надзор, задужени су и за организовање других стручних послова (едукације инспектора, привредних субјеката и др.) и свих других текућих послова у оквиру Сектора.

Потешкоћа у раду Сектора је све мањи број инспектора као и њихова неравномерна распоређеност на територији Србије. Просечна старост инспектора у сектору је 55 година. Сваке године 3 -5 запослених испуни услове за одлазак у пензију, а због забране запошљавања није било могуће запослити нове службенике. У појединим окрузима нема инспектора, а ситуација је посебно критична у Војводини.

У току је конкурс за запошљавање нових инспектора у одељењима туристичке инспекције у Београду и Новом Саду.

1. **ПРИДРЖАВАЊЕ РОКОВА ПРОПИСАНИХ ЗА ПОСТУПАЊЕ ИНСПЕКЦИЈЕ**

Одсек за контролу рада инспектора је у току 2020.године прилагодио поступање новонасталој ситуацији.

Извршено је укупно 8 унутрашњих контрола, од којих се 4 контроле односе на редовну унутрашњу контролу рада инспектора.

У циљу уједначавања праксе примене прописа започета је редовна контрола рада туристичких инспектора Одељења туристичке инспекције Нови Сад која ће када се за то стекну услови бити завршена у 2021. години.

Није утворђњно непридржавање рокова прописаних за поступање инспекције.

С обзиром на специфичне услове, у посматраном периоду нису вршене контроле туристичких инспектора Секретаријата за инспекцијске послове града Београда, као ни локалних туристичких инспектора на територији Републике Србије који врше поверене послове.

1. **ЗАКОНИТОСТ УПРАВНИХ АКАТА ДОНЕТИХ У ИНСПЕКЦИЈСКОМ НАДЗОРУ**

У 2020. години туристички инспектори су донели укупно 272 решења, и то 146 решења о привременој забрани обављања делатности, 5 решења о извршењу и 121 решење о налагању отклањања неправилности. На решења туристичких инспектора поднете су три жалбе.

Другостепени орган је по поднетим жалбама донео следеће одлуке:

* Две жалбе су одбијене:
* у једном случају мења се ожалбено решење у делу рока за отклањање неправилности.

Није било покренутих управних спорова.

1. **РЕШАВАЊЕ ПРИТУЖБИ НА РАД ИНСПЕКЦИЈЕ**

У периоду од 01.01.2020.-31.12.2020.године, извршено је укупно 8 унутрашњих контрола, и то 4 ванредне унутрашње контроле по пристиглим представкамана рад туристичких инспектора, од којих су 3 упућене на рад туристичких инспектора Одељења Београд, 1 представка је упућена на рад Одељења Краљево, док се 4 контроле односе на редовну унутрашњу контролу рада инспектора.

Анализом представки, које су биле предмет унутрашње контроле, запажање је да су исте углавном поднете од стране одговорних лица у надзираним субјектима или од стране подносиоца представке, а у вези са самим поступањем туристичких инспектора приликом инспекцијског надзора. Унутрашњом контролом по предмету представки нису утврђене повреде кодекса понашања и етике од стране поступајућих инспектора.

1. **ОБУКЕ И ДРУГИ ОБЛИЦИ СТРУЧНОГ УСАВРШАВАЊА ИНСПЕКТОРА**

У 2020. години инспектори су присуствовали on line обукама у организацији НАПА и у вези са коришћењем система е-инспектор

1. **ИНИЦИЈАТИВЕ ЗА ИЗМЕНЕ И ДОПУНЕ ЗАКОНА**

У току 2020. године представници Сектора туристичке инспекције су учествовали у измени подзаконских аката који се односе на област туризма.

Такође, представници Сектора учествовали су у изради Предлога Закона о заштити потрошача. Закон је у скупштинској процедури.

1. **МЕРЕ ПРЕДУЗЕТЕ У ЦИЉУ ПОТПУНОСТИ И АЖУРНОСТИ ПОДАТАКА У ИНФОРМАЦИОНОМ СИСТЕМУ**

Туристичка инспекција има специјализовани софтвер којим се прати инспекцијски надзор и на основу ког се извештава о њеном раду. Софтвер је почео са радом 01.10.2015. године, а у пуној примени је од 01.01.2016. године. Према посебном Упутству, писаном налогу и процедурама Сектора туристичке инспекције, инспектори су у обавези да податке о раду уносе у софтвер у року од 3 радна дана од насталих промена у предметима, а за претходни месец најкасније до првог радног дана у наредном месецу.

Софтвер покрива све кораке у процесу надзора туристичких инспектора који су били на снази у моменту пријема софтвера, а стално се врше и усклађивања са променом прописа.

У 2020. години сви туристички инспектори су прошли обуку за коришћење информационог система е-инспектор коју је организовала Кацеларија за информационе технологије и е-управу, која је организована on line, као и кроз посете тренера из Канцеларије.

Сектор велики број контрола евидентира у овом систему, без обзира на тешкоће изазване проблемина са системом и несналажењем инспектора.

1. **СТАЊЕ У ОБЛАСТИ ИЗВРШАВАЊА ПОВЕРЕНИХ ПОСЛОВА**

Законом о угоститељствудео изворне надлежности Министарства трговине, туризма и телекомуникација, односно Сектора туристичке инспекције, поверен je јединицама локалне самоуправе. У складу са чланом 80. Закона о угоститељству, јединице локалне самоуправе могу да преузму поверене послове инспекцијскoг надзорa, само у делу надзора.

Сектор туристичке инспекције је званично добио податке од 28 јединица локалне самоуправе да су преузеле поверене послове инспекцијског надзора, и то: градови Београд, Нови Сад, Крагујевац, Лозница, Суботица, Краљево, Крушевац, Јагодина, Врање и Ваљево и општине Велико Градиште, Ириг, Бачки Петровац, Бела Црква, Мали Зворник, Сокобања, Ковин, Бечеј, Сремски Карловци, Мало Црниће, Чајетина-Златибор, Рашка, Врњачка Бања, Куршумлија, Књажевац и Димитровград, Бајина Башта и Сјеница.

Према извештајима јединица локалних самоуправа које су преузеле поверене послове и извештајима начелника одељења туристичке инспекције Сектора туристичке инспекције на чијој су територији надлежности те јединице локалне самоуправе, у области извршавања поверених послова је следеће стање:

***Одељење Београд:***

*Град Београд*

Инспектори Градске туристичке инспекције града Београда су у 2020. години:

* извршили укупно 737 инспекцијских надзора (227 редовних надзора, 510 ванредних надзора и 104 контролна надзора) и то: 33 хостела, 48 апартмана, 15 контрола наплате и уплате боравишне таксе и 641 контролу прописаног радног времена.
* предузели 9 управних мера: 8 решења о забрани рада и 1 решење о отклањању недостатака;
* предузели 287 казнених мера: поднели 9 захтева за покретање прекршајног поступка и издали 278 прекршајних налога
* утврдили неуплаћену боравишну таксу у износу од 5.276.000,00 динара.

*Град Крагујевац*

Овлашћени инспектори града Крагујевца су у 2020. години:

* извршили укупно 168 инспекцијских надзора (165 редовна и 3 ванредна надзора) , и то: 1 хостел, 3 куће, 22 апартмана, 5 соба, 7 сеоских туристичких домаћинстава, над којима јединце локалне самоуправе имају комплетну надлежност и 55 контрола боравишне таксе и 75 контрола радног времена;
* у извршеним контролама нису утврдили нерегистроване субјекте;
* у извршеним контролама нису утврдили неправилности;
* извршили 4 службене саветодавне посете

*Град Лозница*

Овлашћени инспектори града Лозница су у 2020. години:

* извршили укупно 44 инспекцијска надзора (13 редовних, 29 ванредна и 2 контролна надзора), и то: 2 контроле боравишне таксе и 42 контроле радног времена;
* донели 1 решење о забрани рада;
* издали 19 прекршајних налога;
* извршили 35 службених саветодавних посета.

*Град Ваљево*

Овлашћени инспектори града Ваљева су у 2020. години:

* извршили укупно 6764 инспекцијска надзора (6040 редовних и 724 ванредна надзора), и то: 302 надзора у угоститељским објектима врсте хостел, 318 у објектима врсте апартман, 250 у објектима врсте соба, 60 у сеоским туристичким домаћинствима, 1164 контроле боравишне таксе, 3600 контрола радног времена у угоститељским објектима за исхрану и пиће, као и 1070 контрола посебних услова за угоститељске објекте које је прописала ЈЛС;
* записнички наложили отклањање 78 неправилности и донели 12 решења о отклањању неправилности;
* поднели 1 захтев за покретање прекршајног поступка;
* утрдили неуплаћену боравишну таксу у износу од 671.100,00 динара;
* извршили 761 службену саветодавну посету.

*Град Јагодина*

Овлашћени инспектори града Јагодине су у 2020. години:

* Извршили укупно 73 редовна инспекцијска надзора, и то: 1 хостел, 10 апартмана, 1 сеоско туристичко домаћинство, 11 контрола наплате и уплате боравишне таксе и 50 контрола радног времена;
* Нису утврдили неправилности нити предузимали управне и казнене мере.

*Општина Велико Градиште*

Овлашћени инспектор општине Велико Градиште је у 2020. години:

* извршио укупно 31 инспекцијски надзор (24 редовних, 4 ванредна и 3 контролна надзора), и то: 4 у угоститељским објектима за смештај врсте апартман, 6 контрола у објектима врсте соба, 4 контроле наплате и уплате боравишне таксе и 17 контрола радног времена;
* предузео 3 управне мере: 2 решења о забрани рада и 1 решење о отклањању недостатака;
* предузео 5 казнених мера: поднео 2 захтева за покретање прекршајног поступка и издао 3 прекршајна налога .

*Општина Мало Црниће*

Овлашћени инспектор општине Мало Црниће је у 2020. години:

* извршио 10 инспекцијских надзора (5 редовних и 5 ванредни надзора), и то: 2 надзора наплате и уплате боравишне таксе и 8 контрола радног времена.

*Општина Мали Зворник*

Овлашћени инспектор општине Мали Зворник је у 2020. години:

* извршио 52 надзора (21 редовни, 23 ванредна и 8 контролних инспекцијских надзора), и то: 2 контроле у објектима врсте хостел, 8 у објектима врсте кућа, 7 контрола у објектима врсте апартман, 1 у објекту врсте соба,10 контрола у сеоским туристичким домаћинствима, 2 контроле уплате и наплате боравишне таксе и 22 контроле радног времена;
* донео 2 решења о забрани рада и записнички наложио отклањање 8 неправилности;
* утврдио неуплаћену боравишну таксу у износу од 45.225,00 динара.

***Одељење Нови Сад***

На територији 7 управних округа које покрива Одељење туристичке инспекције Нови Сад(Севернобачки, Западнобачки, Јужнобачки, Севернобанатски, Средњебанатски, Јужнобанатски и Сремски управни округ) поверене послове инспекцијског надзора преузелo je 8 јединица локалне самоуправе и то:

-**Општина Ириг**-2 инспектора, 1 саобраћајни инспектор(врши надзор у области саобраћаја,), коме је решењем обављање поверених послова унето у опис послова и 1 засебни локални туристички инспекторе који обавља ове послове;

-О**пштина Бела Црква**-1 инспектор, комунални инспектор(врши надзор у комуналној области) коме је решењем обављање поверених послова унето у опис послова;

**-Општина Бачки Петровац**-1 саобраћајни инспектор(врши надзор у саобраћајној делатности), коме је решењем обављање поверених послова унето у опис послова;

- **Град Суботица**-1 – комунално-туристички инспектор;

- **Град Нови Сад**-3 локална туристичка инспектора; врше надзор само у обалсти поверених послова Законом о угостотељству;

- **Општина Бечеј**-1 саобраћајни инспектор(врши надзор у саобраћајној делатности), коме је решењем обављање поверених послова унето у опис послова;

-**Општина Сремски Карловци**-1 еколошки инспектор(врши надзор у области екологије) коме је решењем обављање поверених послова унето у опис послова;

-**Општина Ковин**-1 локални туристички инспектор, нема положен испит за инспектора(примљен на одређено време);

* 1. ***Годишњи извештај ЈЛС о извршеним контролама поверених послова***

**1.1**. Локални туристички инспектор општине **Сремски Карловци**  за 2020. годину није доставио годишње резултате рада.

**1.2.**Локални туристички инспектор општине **Бела Црква** је у 2020. години: извршио укупно 3 инспекцијска надзора(3 ванредна) и то:

- 3 у угоститељским објектима врсте собе;

Извршено је 4 саветодавне посете.

**1.3.**Локални туристички инспектор **Града Суботице** је у 2020. години:

- извршио укупно 37 инспекцијских надзора (12 редовних, 11 ванредних и 14 контролних);

-утврдио нерегистроване субјекте у 2 контроле;

-извршио контролу наплате и уплате боравишне таксе, те утврдио неуплаћену БТ у износу од 1.080.207,50 динара;

-предузео 14 управних мера (2 забрана и 12 налагања на записник)

-предузео 9 казнених мера: поднео 9 захтева за покретање прекршајног поступка

Извршено је 60 саветодавних посета.

**1.4.**Локални туристички инспектор општине **Бачки Петровац** је у 2020. години:

-извршио је укупно 10 ванредних инспекцијски надзора(контрола придржавања радног времена у УО);

-без управних и казнених мера;

Извршено је 6 саветодавних посета;

**1.5.**Локални туристички инспектори **Града Новог Сада** у 2020. години:

Извршили су 234 надзора(17 редовних, 174 ванредних и 43 контролна)

-утврдили 36 нерегистрованих субјекта

-предузели 43 управне мера (36 забрана и 7 налагања на записник)

-предузли 36 казнених мера: поднето 36 захтева за покретање прекршајног поступка У контролама боравишне таксе нису утврђене незаконитости(БТ се уплаћује);

Извршено је77 саветодавних посета;

**1.6.**Локални туристички инспектор општине **Бечеј** је у 2020. години:

-извршио је укупно 6 надзора (4 ванредна и 2 контролна);

-управне мере, 2 налагања на записник

-казнених мера није било;

Саветодавне посете нису вршене.

**1.7**.Локална самоурава **Сремски Карловци** је у 2020. години:

-није достављен извештај о раду

**1.8**.Локални туристички инспектор општине **Ковин** је у 2020. години:

-извршио је укупно 25 надзора(12 редовних, 1 ванредан и 12 контролних надзора);

-управне мере: 1 решење о налагању и 11 налагања на записник

-казнене мере: 1 захтев за покертање прекршајног поступка

-у контролама напалате и уплате боравишне таксе утврђен је износ од 1.010,00 динар који није уплаћен на рачун локалног буџета;

Извршено је 2 саветодавних посете.

* 1. ***Опрема и материјално технички услови рада***

**Ириг:**

Служба за инспекцијске послове општинске управе Ириг коју чине комунална, саобраћајна, грађевинска, туристичка и инспекција за заштиту животне средине располаже са две канцеларије. Служба има на располагању један аутомобил. Туристички инспектор општине Ириг има потребну опрему за рад (рачунар, брзи приступ интернету као и потребан канцеларијски прибор и материјал).

**Бачки Петровац:**

Локални туристички инспектор има обезбеђене све материјално-техничке услове за рад, као и службене просторије. Једини проблем је 1 службено возило које деле сви запослени у инспекцијској општинској управи.

**Бела Црква:**

Постојећи материјални положај туристичког инспектора и расположива опрема и материјално-техничка средства захтевају планирање услова за унапређење рада инспектора, јер инспектор дели канцеларију са осталом локалним инспекцијама, као и једно службено возило које се дели. Рачунар, штампач и интернет су обезбеђени.

**Град Суботица**

Локални туристички инспектор у Граду Суботици има обезбеђене све материјално-техничке услове за рад, службене просторије и службено возило, које дели са комуналним инспекторима.

**Град Нови Сад**

Локални туристички инспектори у Граду Нови Сад имају обезбеђене све материјално-техничке услове за рад(рачунар, скенер, штампач, мобилне телефоне), службене просторије, као и службена возила.

**Општина Бечеј**

Локални туристички инспектор има обезбеђену канцеларију коју дели са још 2 комунална инспектора. Има обезбеђен стабилни рачунар, скенер и штампач као и добар проток интенета. Обезебеђено је 1 службено возило које користе сви локални инспектори.

**Општина Сремски Карловци**

Локални туристички инспектор има обезбеђене све материјално-техничке услове за рад, службене просторије, као и службено возило.

**Општина Ковин**

Локални туристички инспектор дели канцеларију са комуналним инспектором и има обезбеђен рачунар и штампач, интернет конекцију, као и службени телефон, док скенер не поседује. На располагању су 2 службена возила за све инспекторе ЈЛС.

***Одељење Краљево:***

*Град Крушевац*

Овлашћени инспектори града Крушевца су у 2020. години:

* Извршили укупно 369 ванредних инспекцијских надзора, и то: 3 у угоститељском објекту врсте апартман, 12 контрола наплате и уплате боравишне таксе, као и 354 контроле прописаног радног времена;
* Донели 2 решења о привременој забрани обављања делатности и записнички наложили отклањање 2 неправилности;
* Поднели 2 захтева за покретање прекршајног поступка и издали 1 прекршајни налог;
* Извршили 33 службене саветодавне посете.

*Град Краљево*

Овлашћени инспектори града Крaљева су у 2020. години:

* Извршили укупно 42 инспекцијских надзора (37 редовних и 5 ванредних надзора), и то: 3 контроле угоститељских објеката типа кућа, 2 контроле угоститељских објеката врсте апартман, 10 угоститељских објеката типа соба, 10 надзора у сеоским туристичким домаћинствима, 13 контрола наплате и уплате боравишне таксе као и 4 контроле прописаног радног времена;
* Записнички наложили отклањање 2 неправилности;
* Извршили 17 службених саветодавних посета.

*Град Чачак*

Овлашћени инспектори града Чачка су у 2020. години:

* Извршили укупно 6 инспекцијских надзора (1 редовни и 5 ванредних надзора), и то: 2 контроле угоститељских објеката врсте апартман и 4 контроле прописаног радног времена;
* Записнички наложили отклањање 12 неправилности;
* Поднели 4 захтева за покретање прекршајног поступка:
* Извршили 23 службене саветодавне посете.

*Општина Врњачка Бања*

У 2020. години овлашћени инспектор општине Врњачка Бања је:

* Извршио 123 инспекцијска надзора (11 редовник и 112 ванредних надзора) и то: 1 у угоститељском објекту врсте кућа, 34 у угоститељским објектима врсте апартман и 21 у угоститељском објекту врсте соба, као и 67 контрола прописаног радног времена;
* У извршеним надзорима није утврдио недостатке.

*Општина Чајетина*

Овлашћени инспектор општине Чајетина је у 2020. години:

* Извршио укупно 41 надзор (32 ванредна и 9 контролних бадзора), и то: 1 угоститељски објекат врсте кућа и 40 угоститељских објеката врсте апартман; донео 17 решења о забрани обављања делатности;
* поднео 19 захтева за покретање прекршајног поступка.

*Општина Рашка*

Овлашћени инспектори општине Рашка су у 2020. години:

* извршили 25 инспекцијских надзора (17 редовних и 5 контролних надзора) и то: 4 у угоститељским објектима врсте кућа и 14 угоститељских објектата врсте апартман, као и 7 контрола наплате и уплате боравишне таксе:
* издали 1 прекршајни налог;
* утврдили неуплаћену боравишну таксу у износу од 224.160,00.

*Општина Сјеница*

Овлашћени инспектори општине Сјеница су у 2020. години:

* извршили 24 инспекцијска надзора (20 редовних и 4 ванредна надзора) и то: 5 у угоститељским објектима врсте кућа, 3 надзора угоститељских објекта врсте апартман, 2 сеоска туристичка домаћиснтва, 4 контроле уплате и наплате боравишне таксе и 10 контрола прописаног радног времена;
* утврдили неуплаћену боравишну таксу у износу од 157.000,00;
* извршили 4 службене саветодавне посете.

*Општина Бајина Башта*

Нису вршени надзори примене прописа о угоститељству.

***Одељење Ниш***

*Сокобања*

Овлашћени инспектор у Сокобањи је у 2020. години:

* извршио укупно 102 надзора (14 редовних, 65 ванредних и 23 контролна надора), и то: 37 контрола у објектима врсте апартман, 50 у објектима врсте соба, као и 15 контрока испуњености посебних услова које прописује ЈЛС;
* донео 28 управних мера: 25 решења о забрани рада и 3 решења о отклањању неправилности;
* поднео 28 захтева за покретање прекршајног поступка.

*Врање*

Овлашћени инспектор у Врању је у 2020. години:

* извршио 62 инсекцијска надзора (6 редовних и 56 ванредних надзора;
* издао 4 прекршајна налога;
* извршио 499 саветодавних посета.

*Куршумлија*

* Није достављен извештај.

*Књажевац*

Овлашћени туристички инспектор у Књажевцу је у 2019. години:

* извршио укупно 35 надзора (21 редовних, 6 ванредних и 8 контролна надзора),
* донео 2 решења о привременој забрани обављања делатности и 1 решење о отклањању неправилности;
* поднео 2 захтева за покретање прекршајног постука и издао 6 прекршајних налога;
* извршио 1 службену саветодавну посету

*Димитровград*

Овлашћени инспектор у Димитровграду је у 2019. години:

* извршио укупно 20 надзора (17 редовних, 1 ванредни и 2 контролна надзора);
* донео 2 решења о отклањању неправилности;
* извршио 18 саветодавних посета.

**17) ИСХОДИ ПОСТУПАЊА ПРАВОСУДНИХ ОРГАНА**

Када је реч о исходу поступака покренутих по захтевима за покретање прекршајног поступка које су туристички инспектори поднели у поступцима инспекцијских надзора извршеним у периоду од 01. јануара до 31. децембра 2020. године, поступак је окончан по 145 захтева, док је по 185 поднетих захтева поступак у току. Од 145 окончаних поступака, у 140 случајева је донета осуђујућа пресуда, у 1 случају ослобађајућа пресуда, 2 захтева су одбачена, у 2 случаје је поступак обустављен.

Поднета је једна кривична пријава због напада на инсектора у поступку надзора.

**СТЕПЕН ОСТВАРЕЊА ПЛАНИРАНИХ ЦИЉЕВА**

**ИНСПЕКЦИЈСКОГ НАДЗОРА**

Сектор туристичке инспекције је у 2020. години спроводио Програмску активност „Туристичка инспекција“ у оквиру Програма Министарства трговине, туризма и телекомуникација „Унапређење развоја туризма“, са два основна циља: да туристичка инспекција у области надзора обезбеди законито пословање и поступање надзираних субјеката у области туризма и бољу примену прописа из области туризма.

У периоду од 01.01. до 31.12.2020. године, инспектори Сектора туристичке инспекције извршили су укупно 6.011 контролa од којих је 5.851 контрола завршена (предузете су прописане мере) и 160 контрола је било у току.

На основу извршених контрола туристички инспектори су предузели: 979 управних мера и 335 прописаних казнених мера: 300 захтева за покретање прекршајног поступка, 4 прекршајна налога и 1 кривичну пријаву.

У области сузбијања сиве економије туристички инспектори утврдили рад нерегистрованих субјеката у 154 контрола.

План инспекцијског надзора за 2020. годину који је сачињен у новембру о усвојен од стране Координационе комисије за инспекцијски надзор у децембру 2019. гпдине није у потпуности реализован, односно због епидемиолошке ситуације је у ходу модификован.

Укупан број надзора у 2020. години је мањи за 27,2 одсто у односу на претходну годину, Такође, док су ванредни надзори у 2019. години чинили 26,4 одсто од укупног броја надзора, у 2020. години ванредни надзори чине 44,2% укупног броја извршених инспекцијских надзора.

На спровођење активности у највећој мери је утицала епидемиолошка ситуација, односно потпуно, а касније делимично затварање и рад угоститељских објеката, као и туристичких агенција, агенција за изнајмљивање возила, делатности туристичких професија. Управо из тог разлога после 15. марта па до краја 2020. године нису вршени редовни планирани инспекцијски надзори, сем у смањеном обиму у области угоститељства.

Нарочито од октобра месеца вршили су се само ванредни надзори по представкама и интензивни надзори везано за придржавање епидемиолошких мера изазваних вирусом COVID-19.

У структури представки поднетих од стране грађана уочава се да је од 461 поднете представке чак 334 представки било основано.

Да би се превазишао проблем са туристичким агенцијама које у моменту избијања пандемије, па ни касније, нису биле у могућности да путницима врате уплаћена средства за туристичка путовања отказана јер их је у условима сложене епидемиолошке ситуације било немогуће реализовати, Влада Републике Србије је донела Уредбу о понуди заменског путовања за туристичко путовање које је отказано или није реализовано услед болести COVID-19 изазване вирусом SARS-CoV-2 ("Службени гласник РС", број 63/20).

У примени наведене уредбе, а у поступку инспекцијског надзора по представкама грађана, у 186 поступака по основаним представкама постигнут је договор између туристичких агенција организатора путовања и путника и путницима је враћено или су закључени уговори о заменском путовању у укупном износу од 14.428.635,00 динара.

У саледавању остварених резултата, треба имати на уму и постојећи мали број и старосну структуру туристичких инспектора ( већина је преко 50 година), као и њихов територијални распоред (непокривеност терена великог броја округа и општина, посебно у Војводини), те недовољан број овлашћених инспектора јединица локалних самоуправа (само је 28 јединица локалне самоуправе преузело послове инспекцијског надзора у угоститељству) , као и то што су инспектори овлашћени за поступање по Закону о угоститељству распоређени и за обављање других послова (најчешће комуналне инспекције).

На основу изнетог, постигнути резултати су реални и одрживи у односу на пре свега епидемиолошку ситуацију, број субјеката који обављају делатност у областима надзора туристичке инспекције, као и људске ресурсе Сектора.

|  |  |  |
| --- | --- | --- |
| **Сектор туристичке инспекције** | | |
| **Резултати извршених контрола  за период од 1.01-31.12. 2020. годуне** | | |
| **1** | **Укупан број контрола** (1.1.+1.2.+1.3.+1.4.+1.5.+1.6.+1.7+1.8.+1.9.+1.10.+1.11.) | **6011** |
| 1.1. | **Делатност туристичких агенција** | **523** |
|  | контроле организатора туристичких путовања | **466** |
|  | контроле посредника туристичких путовања | **39** |
|  | туристичка путовања за сопствене потребе | **18** |
| 1.2. | **Угоститељска делатност (1.2.1.+1.2.2.)** | **4530** |
| 1.2.1. | **Угоститељски објекти за смештај** | **438** |
|  | хотел | **145** |
|  | мотел | **3** |
|  | туристичко насеље | **0** |
|  | пансион | **1** |
|  | одмаралиште | **5** |
|  | кампиралиште | **3** |
|  | коначишта, преноћишта, хостели | **149** |
|  | куће, апартмани, собе | **128** |
|  | сеоска домаћинства | **4** |
| 1.2.2 | **Угоститељски објекти за исхрану и пиће** | **4092** |
|  | ресторан, кафане барови, пицерије, киосци | **4091** |
|  | кетеринг објекти | **1** |
| 1.3. | **Наутичка делатност** |  |
| 1.4. | **Ловнотуристичка делатност** |  |
| 1.5. | Услуге туристичких професија | **20** |
| 1.6. | Услуге изнајмљивања возила | **9** |
| 1.7. | Услуге скијалишта | **41** |
| 1.8. | Остало | **31** |
| 1.9. | **Контроле извршења решења** | **194** |
| 1.10. | **Контроле извршења налагања записником** | **503** |
| 1.11. | **Контроле у току** | **160** |
|  | **Утврђени нерегистровани субјекти** | **154** |
| **2** | **Управне мере** (2.1.+2.2.+2.3.+2.4.+2.5.) | **979** |
| 2.1. | **решења о привременој забрани рада** | **146** |
| 2.3. | **окончање поступка** | **231** |
| 2.4. | **печаћење објеката** | **5** |
| 2.5. | **решења о отклањању недостатака** | **121** |
| 2.6. | **налагање записником** | **622** |
|  | **Износ неуплаћене боравишне таксе** | **0** |
| **3** | **Пријаве грађана** (3.1.+3.2.) | **1033** |
| 3.1. | број пријава за угоститељство (изнајм.возила, скијалишта) | **572** |
| 3.2. | број пријава за туристичке агенције(3.2.1.+ 3.2.2.) | **461** |
|  | број основаних пријава за туристичке агенције | **334** |
|  | број неоснованих пријава за туристичке агенције | **127** |
|  | број договора | **186** |
|  | укупан износ који су агенције вратиле путницима | **14.428.635,00** |
| **4** | **Казнене мере** (4.1.+4.2.+4.3.+4.4.+4.5) | **335** |
| 4.1. | број захтева за покретање прекр. поступка | **330** |
| 4.2. | број пријава за привредне преступе | **0** |
| 4.3. | број пријава за кривична дела | **1** |
| 4.4. | број пријава суду части | **0** |
| 4.5. | број прекршајних налога | **4** |
| **5** | **Службене саветодавне посете (5.1.+5.2.)** | **661** |
| 5.1. | по захтеву | **33** |
| 5.2. | по плану | **628** |
|  | број достављених препорука | **152** |
|  | број инспекц. надзора јер није поступљено по препоруци | **0** |
| **6** | **Потврђујућа решења** | **8** |
| **7** | **Споразум о признању прекршаја** | **0** |